《郯城任侍御东庄八景 其五 南亩耕云》
明代·林光

人间时节傍清明，晓枕惊回布谷声。百亩会看烟雨足，一犁穿破垄云平。

芸苗毙带逡巡酒，尝稻匙翻骨董羹。多少田家欢乐事，莫愁翁主厌躬耕。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。